text: Crònica Cadet Femení – JET Terrassa "B" – BÀSQUET EPSA
  Crònica Cadet Femení – JET Terrassa "B"
  21 Desembre, 2015 19 gener, 2016 basquetepsa
  Cadet Femení 51 – 37 JET Terrassa
  Ara ens tocava a nosaltres. Ara era la nostra oportunitat per demostrar que el partit a camp contrari no reflectia el nostre joc. Era l'oportunitat per demostrar que no ens conformàvem amb la victòria, sinó que volíem jugar com nosaltres sabem.
  Sobre aquest partit no hi ha gaire a dir. Vam assolir el nostre objectiu; fer un partit millor que la setmana anterior, contra el mateix rival.
  Vam dominar durant tot el partit. Tota l'estona estàvem per sobre. Però malgrat això no vam parar durant tot el partit.
  La primera part vam fer-ho bé, arribàvem a les ajudes, vam jugar els nostres conceptes en atac, la defensa provocava dificultats a l'equip contrari i, sobretot, vam destacar en l'encert en els tirs exteriors que, per fi, van entrar dins la cistella, a diferència d'altres partits. En resum vam estar notablement bé.
  Però el nostre moment de glòria va arribar a la segona part. Hi havia joc ràpid, la defensa feia perdre pilotes que acabaven en bàsquet, etc. Aquest sí que era el nostre joc. I ho vam demostrar. Ara només ens queda un partit on hem de donar-ho tot per acabar bé aquesta fase prèvia i començar el Nadal contentes.